Tiridates III av Partia

Tiridates III (persisk: تيرداد سوم‎; gresk: Τιριδατησ) var konge av Partia for kort tid fra 35 til 36 e.Kr. Han var sønnesønn av Fraates IV. Han ble sendt fra Roma etter å ha vært gissel der. Det er ikke funnet noen mynter preget av Tiridates fra hans korte tid som konge.«Tiridates II (c. A.D. 35 - 36)», Parthia.com

 Liv og virke 
I år 36 gjorde den partiske adelen opprør mot Artabanes III, slik de også hadde gjort med hans forgjenger. De sendte appell til den romerske keiser Tiberius for en konge som tilhørte arsakidedynastiet. Tiberius sendte Tiridates østover og beordret Lucius Vitellius den eldre (far til den framtidige keiser Vitellius) til å gjenopprette romersk autoritet der. Ved en blanding av militære og diplomatiske virkemidler lyktes Vitellius. Artabanes III ble sviktet av sine tilhengere og flyktet. Tiridates ble utropt til ny konge.«Imitation Greeks»: Being Syrian in the Greco-Roman World (175 BCE-275 CE) , 2009, s. 163-164

Tiridates ble raskt fremmedgjort blant den partiske adelen. Med sin romerske utdannelse og oppvekst framsto han mer som en romersk undersått enn som partisk konge. Da Artabanes III kom tilbake med en sterk bestående av blant annet skytiske leiesoldater, ble han på nytt anerkjent av adelen. Tiridates flyktet fra Seleukia ved Tigris og til romersk Syria.

Den romerske historikeren TacitusTacitus: The Annals, bok 6 skrev at den partiske hoffmannen Abdagaeses, som utøvde politisk kontroll over Tiridates, sparte hans liv ved å forhindre ham å besøke partiske stammer.Bunson, Matthew (1994): Encyclopedia of the Roman Empire. New York: Facts on File Inc., 1 Det var for å forhindre mistroiske klaner fra å forene seg imot ham. Da situasjonen uansett ble uholdbar var det Abdagaeses som rådet Tiridates reise vestover til Mesopotamia hvor det var strategiske befestninger tilgjengelig.Curtis, Vesta Sarkhosh; Stewart, Sarah (2010): The Age of the Parthians, I.B.Tauris, s. 32 Partierne oppfattet det som feigt og bidro til at Tiridates ble styrtet fra tronen.«Abdagaeses», BrillOnline  Reference Works

 Referanser 

 Litteratur 
 Tacitus: Annales, VI, 32, 37, 41-44
 Dio Cassius, LVIII, 26

 Eksterne lenker 
 Tacitus: Annales 6.32 hos Perseus

Kategori:Partiske konger